CELEX: 62009CN0268
Language: fi
Date: 2009-07-06 00:00:00
Title: Asia C-268/09: Ennakkoratkaisupyyntö, jonka Plovdivski rayonen sad (Bulgaria) on esittänyt 16.7.2009 — Vasil Ivanov Georgiev v. Tehnicheski universitet — Sofia, filial Plovdiv

12.9.2009   
            
            
               FI
            
            
               Euroopan unionin virallinen lehti
            
            
               C 220/28
            
         Ennakkoratkaisupyyntö, jonka Plovdivski rayonen sad (Bulgaria) on esittänyt 16.7.2009 — Vasil Ivanov Georgiev v. Tehnicheski universitet — Sofia, filial Plovdiv
   (Asia C-268/09)
   2009/C 220/53
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Plovdivski rayonen sad
   
      Pääasian asianosaiset
   
   
      Kantaja: Vasil Ivanov Georgiev
   
      Vastaaja: Tehnicheski universitet — Sofia, filial Plovdiv
   
      Ennakkoratkaisukysymykset
   
   
               1)
            
            
               Estävätkö yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (1) säännökset sellaisen kansallisen lain soveltamisen, jossa ei sallita toistaiseksi voimassa olevien työsopimusten tekemistä 65 vuotta täyttäneiden professorien kanssa? Ovatko tässä yhteydessä ja konkreettisemmin direktiivin 6 artiklan 1 kohdan perusteella syrjintäkiellosta annetun kansallisen lain 7 §:n 1 momentin 6 kohdassa mainitut toimenpiteet, joilla otetaan käyttöön ikärajat konkreettisessa työpaikassa työskentelemisen osalta, objektiivisia ja asianmukaisia ja oikeutetun tavoitteen vuoksi perusteltuja ja oikeasuhteisia, kun otetaan huomioon, että direktiivi on pantu kaikilta osin täytäntöön Bulgarian oikeudessa?
            
         
               2)
            
            
               Estävätkö yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY säännökset sellaisen kansallisen lainsäädännön soveltamisen, jonka mukaan 68 vuotta täyttäneiden professorien on pakko jäädä eläkkeelle? Kun otetaan huomioon nyt käsiteltävässä asiassa esitetyt tosiseikat ja olosuhteet ja jos direktiivin säännösten ja sovellettavan kansallisen lainsäädännön, jolla direktiivi pantiin täytäntöön, välillä todetaan ristiriita, onko mahdollista, että yhteisön oikeussääntöjen tulkinta johtaa siihen, että kansallista oikeuta ei voida soveltaa?
            
         
               3)
            
            
               Asetetaanko kansallisessa oikeudessa tietyn iän saavuttaminen ainoaksi edellytykseksi toistaiseksi voimassa olevan työsuhteen päättymiselle ja sille mahdollisuudelle, että työsuhde jatkuu määräaikaisena saman työntekijän ja saman työnantajan välillä saman työpaikan osalta? Säädetäänkö kansallisessa oikeudessa saman työnantajan kanssa sovittavan määräaikaisen työsuhteen enimmäiskestosta ja sopimuksen pidennysten enimmäismäärästä sen jälkeen kun toistaiseksi voimassa ollut sopimus on muutettu määräaikaiseksi sopimukseksi, jonka päättymisen jälkeen työsuhteen jatkaminen sopimuspuolten välillä ei ole enää mahdollista?
            
         
      (1)  EYVL L 203, s. 16.